Калина Малина
Снежният човек

chitanka.info

Като пух е нежен

този сняг и мек.

Дружно правим снежен,

ей такъв човек.

О, как гледа зорко

с въглени — очи!

На лицето — морков

вместо нос стърчи.

Гледайте го! Вперил

поглед и мълчи!

Слънце, а трепери!

Страх го е… Личи.

Мълком той се стяга,

готви се за път

Кани се да бяга

в някой горски кът.

Ще се понадигне

като падне мрак.

Но дали ще стигне!

Сам! С едничък крак!…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.